#### Nr.6473 din 13.03 .2018

#### RAPORT DE SPECIALITATE

**privind aprobarea acordării mandatului special doamnei Rus Claudia la Adunarea Generală Ordinară a Acționarilor Societății TANSURB S.A. DEJ din data de 12 aprilie 2018**

   Prin Convocatorul nr.5679 din data de 5 martie 2018, președintele Consiliului de administrație al Societății Transurb **S.A.,** în numele Consiliului de administrație convoacă Adunarea Generală Ordinară a Acționarilor Societății **Transurb S.A.** în data de 12 aprilie 2018, ora 13°°, la sediul Societății, în Municipiul Dej, cu următoarea ordine de zi:

1. Aprobarea raportului de activitate a directorului general pe anul 2017;
2. Prezentarea raportului de audit pe anul 2017;
3. Aprobarea situațiilor financiare ale societății pe anul 2017 și a contului de profit și pierderi la 31.12.2017;
4. Aprobarea repartizării profitului realizat în anul 2017 pe destinațiile legale;
5. Aprobarea descărcării de gestiune a administratorilor pe anul 2017.

 În temeiul dispozițiilor art. 36, alin. 3, lit. c și art. 37 din Legea administrației publice locale Nr. 215/2001, republicată, cu modificările şi completările ulterioare Consiliul Local al Municipiului Dej exercită în numele Municipiului Dej toate drepturile și obligațiile corespunzătoare participațiilor deținute la societăți comerciale și regii autonome, în condițiile legii iar persoanele împuternicite să reprezinte interesele unității administrativ teritoriale sunt desemnate prin Hotărâre de Consiliu Local.

 În contextul celor menţionate și în conformitate cu prevederile legale invocate propunem spre aprobarea Consiliului Local al Municipiului Dej proiectul de hotărâre.

 **S E C R E T A R,**

**Cristina Pop**